
Az iskola táborok hatása a sportturizmusra (Szencen és Jókán)

A munkánkban bemutatjuk az iskolai táborok hatásait a sportturizmusra. A sportturizmus fogalmának bemutatására teszünk próbálkozást, mivel ez az egyik legdinamikusabban fejlődő turisztikai ágazat. Célunk bemutatni két térség iskolai táborait a táborok kihasználása szempontjából, és bemutatni, hogy Szencen és Jókán az iskolai táborokban szerzett pozitív élmények milyen hatással vannak a felnőttkori turisztikai és üdülési szokásokra. Célunk bemutatni a két község sportolási és sportturisztikai lehetőségeit, valamint a tanterv által élőírt iskolai táborokat. Feltételezzük, hogy a külföldi és belföldi üdülések során nyáron a tengerparti üdülések kerülnek előtérbe, míg télen a hazai üdülőközpontok s közkedveltebbek. Felmértük az iskolai táborokon való részvételt 2006-2010 között. Kérdőíves vizsgálatot végeztünk nyitott és zárt kérdésekkel, az MSTT- sportturizmus szakosztálya által bemért üdülési kérdőívet használtuk (n=233). Az adatokat az EXCEL statisztikai program segítségével számszerűsítettük. A kutatás során megbizonyosodtunk róla, hogy Szencen kevésbé használják ki az iskolák által nyújtott iskolai táborokat, mint Jókán. A megkérdezettek 78%-a nyáron, 76%-a télen jár kirándulni. Évente belföldön mégis 22%-kal többen járnak el télen üdülni, mint nyáron. A megkérdezettek 67%-a nyáron egy vagy kétévente eljár üdülni, míg télen csak a 43%-a használja ki a külföldi üdülési lehetőségeket. 61% választ olyan helyet üdülésének céljául, ahol lehetőségük nyílik fürdőzésre, tehát a tópart, folyópart, tengerpart és az üdülőközpontok a közkedveltebbek. Ebből következtettem, hogy a gyerekkorban az iskolai tanfolyamokon átélt pozitív hatások kihatnak a későbbi felnőttkori üdülési szokásokra. A gyermekek számára fontos, hogy az iskolai tanterv által biztosított lehetőségek a sporttanfolyamokra, minél jobban kihasználhassák.



